Rudolfus Serkin
Rudolfus Serkin ( natus familia Iudaica Egrae tunc urbis ad Imperium Austro-Hungaricum pertinentis die 28 Martii 1903; mortuus Guilford in oppido Montis Viridis die 8 Maii 1991) fuit clavista professionalis Austro-Americanus. Serkin anno 1933 in Helvetia et postea in Civitatibus Foederatis Americae consedit, neque umquam in Germaniam revertit, quia ibi die 30 Ianuarii 1933 Adolfus Hitler ad summam rerum accessit, ut legibus novis inauditisque ferendis gentem Iudaeorum opprimeret, vexaret, exstingueret.